b'\n_START_ARTICLE_\nLiberal arts college\n_START_PARAGRAPH_\nLiberal arts college on Yhdysvalloissa yleinen korkea-asteen oppi\xc2\xadlaitos\xc2\xadtyyppi, yleis\xc2\xadsivist\xc3\xa4v\xc3\xa4 korkea\xc2\xadkoulu, joka tarjoaa tiettyyn p\xc3\xa4\xc3\xa4\xc2\xadaineeseen keskittymisen sijaan laajasti yleis\xc2\xadsivist\xc3\xa4vi\xc3\xa4 neli\xc2\xadvuotisia Bachelor of Arts- tai Bachelor of Science -tutkintoja. K\xc3\xa4site liberal arts (vrt. vapaat taidot) tarkoittaa perus\xc2\xadopintoja humanistisissa, yhteis\xc2\xadkunnallisissa ja luonnon\xc2\xadtieteellisiss\xc3\xa4 aineissa, vastakohtana tiukalle keskit\xc2\xadtymiselle ammatilliseen, tekniseen tai kutsumukselliseen erikoisalaan. Opinnoissa korostuu yleisten \xc3\xa4lyllisten taitojen kehitt\xc3\xa4minen, ja opetus on usein varsin koulumaista tai muuten vuoro\xc2\xadvaikutteista. Opetus\xc2\xadhenkil\xc3\xb6st\xc3\xb6 on yleens\xc3\xa4 kokop\xc3\xa4iv\xc3\xa4\xc2\xadtoimista, eik\xc3\xa4 opetus\xc2\xadteht\xc3\xa4viss\xc3\xa4 juuri k\xc3\xa4ytet\xc3\xa4 jatko-opiskelijoista valittuja assistentteja (Graduate Student Teaching Assistants) kuten yliopistoissa._NEWLINE_Yhdysvalloissa liberal arts colleget ovat yleens\xc3\xa4 varsin pieni\xc3\xa4, sis\xc3\xa4\xc2\xadoppi\xc2\xadlaitos\xc2\xadmaisia, sijaitsevat maaseutu\xc2\xadmaisessa ymp\xc3\xa4rist\xc3\xb6ss\xc3\xa4 ja korostavat henkil\xc3\xb6\xc2\xadkunnan ja opiskelijoiden keskin\xc3\xa4ist\xc3\xa4 yhteis\xc3\xb6l\xc2\xadlisyytt\xc3\xa4.'